**CONTRACT DE FINANȚARE**

**PENTRU EXECUȚIE PROIECTE INTERNE DE CERCETARE**

**Nr. \_\_\_\_\_\_\_\_\_\_\_\_/\_\_\_\_\_\_\_**

**Încheiat între:**

**Universitatea Tehnică din Cluj-Napoca**, cu sediul în Cluj-Napoca, str. Memorandumului nr. 28, cod poştal 400114, tel. 0264401200, fax. 0264592055, având cont IBAN RO75TREZ21620F332000XXXX deschis la Trezoreria Municipiului Cluj-Napoca, cod fiscal 4288306, reprezentată prin Rector Prof. dr. ing. Vasile ŢOPA şi Director economic ec. ing. Adriana OCHIŞ, în calitate de **AUTORITATE CONTRACTANTĂ**,

**şi**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_cu domiciliul în\_\_\_\_\_\_\_\_\_\_\_\_\_\_\_\_\_\_\_, str.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_nr. \_\_\_\_\_\_, judeţ\_\_\_\_\_\_\_\_\_\_\_\_\_\_\_\_\_\_\_\_\_\_\_\_,telefon\_\_\_\_\_\_\_\_\_\_\_\_\_\_\_\_\_\_\_fax\_\_\_\_\_\_\_\_\_\_\_\_\_\_\_\_\_\_\_\_, Departamentul\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Facultatea\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de Director de proiect, numit in continuare **CONTRACTOR, s-a încheiat prezentul Contract de finanţare al proiectului de cercetare - cod: \_\_\_\_\_\_\_\_\_\_\_\_\_\_, titlul proiectului:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ în condiţiile Ordonanţei Guvernului nr. 57/2002 aprobată cu modificări şi completări prin **Legea nr. 324/2003** cu modificările şi completările ulterioare.

# **I. OBIECTUL CONTRACTULUI**

**Art.1.** Obiectul prezentului contract de finanţare îl constituie execuţia activităţilor ***Proiectului Intern de Cercetare, Dezvoltare şi Inovare Competiţia 2017 – Teme strategice de cercetare pentru echipe tinere tip 1.2.*** menţionat mai sus, corespunzător cererii *Contractorului* şi aprobat spre finanţare de *Autoritatea Contractantǎ*.

# **II. DURATA CONTRACTULUI**

**Art.2.** Contractul intră în vigoare la data semnǎrii şi atribuirii numǎrului de contract de cǎtre finanţator (*Autoritatea Contractantǎ*).

**Art.3.** Contractul se încheie la data execuţiei complete a activităţilor proiectului, obiect al prezentului Contract, dar nu mai târziu de data de **30 iunie 2018.**

**Art. 4.** Deoarece derularea grantului se întinde peste limita anului calendaristic curent finanțarea se va face în două faze. Faza 1 se va derula în perioda 01.07. 2017 – 31.12. 2017. Faza 2 se va derula în perioda 01.01.2018 – 30.06.2018.

# **III. VALOAREA CONTRACTULUI**

**Art.5.** Valoarea Contractului este de 20.000 lei, reprezentând suma totală alocată proiectului din venituri proprii ale UTCN.

**Art.6.** Cheltuielile vor fi efectuate conform specificaţiilor cuprinse în Anexa I (DEVIZ ANTECALCUL) la prezentul Contract.

**Art.7.** Categoriile de cheltuieli eligibile pentru realizarea grantului sunt:

* **cheltuieli de deplasare** în ţară și în strǎinătate, pentru stagii de documentare sau cercetare, pentru participǎri la manifestǎri ştiinţifice din domeniul proiectului, etc., prevǎzute în normele metodologice privind stabilirea categoriilor de cheltuieli pentru activitǎţi de cercetare-dezvoltare şi de stimularea inovǎrii, aprobate prin Hotǎrârea de Guvern nr. 137/2011.
* **cheltuieli de logisticǎ** reprezentând cheltuielile pentru materiale, obiecte de micǎ valoare, diseminare, informare-documentare, cu serviciile executate de terţi, etc.

# **IV. OBLIGAŢIILE PĂRŢILOR**

**Art. 8. OBLIGAŢIILE CONTRACTORULUI**

**8.1**. Să răspundă de desfăşurarea activităţilor de cercetare în conformitate cu conţinutul şi valoarea proiectului de cercetare aprobat.

**8.2.** Să răspundă de utilizarea sumelor prevăzute prin Contract.

**8.3.** Să utilizeze, în conformitate cu reglementările în vigoare documentaţiile, rezultatele tangibile şi intangibile ale cercetărilor ştiinţifice în condiţiile Legii nr.324/2003 pentru aprobarea Ordonanţei de Guvern nr. 57/2002 privind cercetarea ştiinţifică şi dezvoltarea tehnologică, cu modificările şi completările ulterioare.

**8.4.** Să nu comunice, în nici o situaţie, fără consimţământul prealabil scris al *Autorităţii Contractante*, informaţii confidenţiale aparţinând *Autorităţii Contractante* sau obţinute de el în baza relaţiilor contractuale.

**8.5.** Să nu facă publice informaţii, fără consimţământul scris al *Autorităţii Contractante* şi să nu folosească în defavoarea acesteia informaţiile primite sau rezultatele studiilor, testelor şi cercetărilor efectuate în cursul şi în scopul realizării Contractului.

**8.6.** Să se asigure că orice publicaţie sau orice rezultat apărut şi raportat în urma cercetării finanţate prin ***Proiectul Intern de Cercetare, Dezvoltare şi Inovare Competiţia 2017*** va avea menţionat numele finanţatorului, Universitatea Tehnicǎ Cluj-Napoca şi numǎrul Contractului, potrivit dispoziţiilor art. 76 şi 77 din Ordonanţa de Guvern nr.57/2002 privind cercetarea ştiinţificǎ şi dezvoltarea tehnologicǎ, aprobatǎ prin Legea nr.324/2003, cu modificǎrile şi completǎrile ulterioare.

**8.7.** Sǎ întocmească la timp documentele necesare pentru deschiderea finanţǎrii, respectiv pentru decontarea grantului de cercetare.

**8.8.** Sǎ prezinte la solicitarea *Autoritǎţii Contractante*, date referitoare la fundamentarea cheltuielilor solicitate spre decontare şi documente suplimentare referitoare la derularea proiectului de cercetare, obiect al prezentului Contract.

**8.9.** Sǎ utilizeze sumele prevǎzute prin Contract numai în scopul realizǎrii propunerii de proiect. Ȋn cazul în care sumele contractate nu sunt cheltuite în totalitate, diferenţele vor fi considerate economii ale *Autoritǎţii Contractante*. Dacǎ sumele contractate depǎşesc bugetul alocat prin Contract, diferenţele vor fi suportate de cǎtre *Contractor*.

**8.10.** Să respecte normele deontologice ale cercetării ştiinţifice precum şi alte reglementări aplicabile.

**8.11.** Sǎ respecte normele de bunǎ conduitǎ în activitatea de cercetare, dezvoltare tehnologicǎ şi inovare, prevǎzute de Legea nr.206/2004, cu modificǎrile şi completǎrile ulterioare, precum şi codul etic al UTCN.

**8.12.** Sǎ notifice în scris *Autoritatea Contractantǎ* în cazul în care nu mai poate desfăşura activitatea de cercetare pentru care s-a încheiat prezentul Contract*,* în maxim 10 zile de la momentul constatǎrii.

**Art.9.** **OBLIGAŢIILE AUTORITĂŢII CONTRACTANTE**

**9.1.** Să analizeze cu operativitate documentele prezentate de *Contractor*, atât în faza de contractare cât şi în faza de decontare.

**9.2.** Să facă plata valorii lucrărilor avizate, la termenele prevăzute, în conformitate cu prevederile contractuale.

**9.3.** Sǎ asigure finanţarea în condiţiile prevǎzute în prezentul Contract, conform documentelor interne depuse de cǎtre Directorul de proiect.

**9.4.** Sǎ asigure suportul administrativ pentru derularea Contractului de cercetare.

**9.5.** Sǎ elaboreze rapoartele de evaluare necesare, în vederea aprobării rapoartelor de activitate ale *Contractorului*.

**9.6.** Să nu comunice, în nici o situaţie, fără consimţământul prealabil scris al *Contractorului* informaţii confidenţiale aparţinând *Contractorului* sau obţinute de *Autoritatea Contractantă* în baza relaţiilor contractuale.

# **V. PREZENTAREA RAPOARTELOR**

**Art.10.** *Contractorul* are obligaţia de a prezenta *Autorităţii Contractante*, la finalizarea Contractului, cheltuielile efectuate pentru realizarea proiectului, conform cu planul de activitate descris în Anexa 1 din Cererea de finanţare, prin documentele de raportare.

**Art.11.** Documentele de raportare aferente fazei 1 şi fazei 2 a proiectului sunt raportul financiar şi raportul de activitate numit şi tehnic.

**Art.12.** Raportul financiar include:

a) devizul cadru postcalcul, conform modelului furnizat de *Autoritatea Contractantă;*

b) fişa de evidenţǎ a cheltuielilor realizate, potrivit modelului furnizat de *Autoritatea Contractantǎ*.

**Art.13.** Raportul de activitate (denumit tehnic) se va face conform modelului furnizat de *Autoritatea Contractantǎ* şi conform planului de activitate stipulat în Anexa 1 la Cererea de finantare la pct. 9.5 şi 9.6.

**Art.14.** Raportarea primei faze se va realiza până cel târziu 12.12.2017, respectiv faza a doua până în 15 iunie 2018.

# **VI. DISPOZIŢII PRIVIND CHELTUIELILE**

**Art.15.** *Contractorul* are obligaţia de a se încadra în sumele prevăzute în DEVIZUL ANTECALCUL, Anexa I la prezentul Contract, exclusiv pentru realizarea activităţilor prevăzute în prezentul Contract de finanţare.

**Art.16.** *Contractorul* poartǎ rǎspunderea pentru cheltuielile pe care le deconteazǎ, atât sub raportul bugetului aprobat, cât şi al destinaţiei.

**Art.17.** Dacǎ situaţia o impune, pe parcursul proiectului se pot face realocǎri între categoriile de cheltuieli, respectiv între cheltuielile de deplasare şi cheltuielile de logisticǎ, fǎrǎ o aprobare prealabilǎ. Ȋn acest sens, *Contractorul* poate efectua realocǎri, cu condiţia ca suma realocǎrilor sǎ nu depăşeascǎ 15% din valoarea totalǎ finanţatǎ dar fără depășirea bugetului fazei.

**Art.18**. *Autoritatea Contractantǎ*, prin compartimentele de specialitate, întocmeşte, pǎstreazǎ şi ţine o evidenţǎ clarǎ şi detaliatǎ din punct de vedere financiar a achiziţiilor şi a activitǎţilor derulate în cadrul Contractului.

# **VII. RĂSPUNDEREA CONTRACTUALĂ**

**Art.19.** *Contractorul* îşi asumă responsabilitatea tehnică şi supravegherea generală a executării activităţilor conform Contractului de finanţare.

**Art.20.** *Contractorul* certificǎ pe proprie rǎspundere legalitatea şi corectitudinea datelor prezentate în documentele justificative referitoare la plǎţi, pentru decontarea cheltuielilor.

# **VIII. CESIUNEA**

**Art. 21.** Cesionarea Contractului sau a unor părţi din acesta este interzisă.

# **IX. PROPRIETATEA INDUSTRIALĂ ŞI INTELECTUALĂ**

**Art.22.** Toate rezultatele, protejabile sau nu prin brevet sau prin drepturi de autor, obţinute în cadrul Proiectului de către *Contractor* (denumite în continuare „Rezultatele”) vor fi comunicate *Autorităţii contractante* prin rapoarte, sau manuscrise de publicaţii ştiinţifice. În lipsa aprobării scrise a *Autorităţii contractante* pentru divulgarea Rezultatelor, *Contractorul* va menține Rezultatele în strictă confidențialitate. Rezultatele cercetării obţinute de *Contractor* aparţin entităţii care finanţează cercetarea, respectiv *Autorităţii contractante,* conform legislaţiei în vigoare referitoare la titlurile de proprietate industrialǎ şi drepturile de autor.

**Art.23.** *Autoritatea Contractantă* este autorizată să elaboreze anual sau poate autoriza *Contractorul* să elaboreze ocazional rapoarte de activitate care vor fi făcute publice, în care se vor prezenta obiectivele propuse. Raportul de activitate va fi editat într-o formă publicabilă, astfel încât să nu aducă atingere sau să prejudicieze drepturile de proprietate intelectuală ale părţilor din Contract sau realizarea activităţilor prevăzute în Contract.

**Art.24.** În privinţa dreptului de proprietate intelectuală şi industrială, exploatarea şi diseminarea rezultatelor specifice obiectului Contractului, se respectă prevederile legale în vigoare.

# **X. REZILIEREA CONTRACTULUI**

**Art.25.** *Autoritatea Contractantǎ* poate rezilia Contractul în cazul în care *Contractorul* nu demareazǎ realizarea Contractului în termenul stipulat în Contract.

**Art.26.** *Autoritatea Contractantǎ* poate rezilia Contractul în cazul în care *Contractorul* nu predǎ *Autoritǎţii Contractante* documentele doveditoare privind respectarea obligaţiilor prevǎzute în prezentul Contract sau nu îşi îndeplineşte corespunzǎtor obligaţiile contractuale ce îi revin.

**Art.27.** Din momentul rezilierii Contractului sau atunci când s-a facut o notificare privind rezilierea acestuia, *Contractorul* întreprinde imediat mǎsurile necesare pentru reducerea la minimum a cheltuielilor şi încheierea executǎrii activitǎţilor.

**Art.28.** *Autoritatea Contractantǎ* are dreptul de a audita *Contractorul* sau de a sesiza organele competente ale statului în situaţia în care apar probleme în ceea ce priveşte îndeplinirea obligaţiilor contractuale ce îi revin *Contractorului*, acesta fiind obligat sǎ accepte auditarea şi/sau controlul efectuat.

# **XI. FORŢA MAJORĂ**

**Art.29.** Nici o parte nu este considerată că nu își respectă sau că încalcă obligațiile în cadrul contractului, dacă realizarea unor astfel de obligații este împiedicată de împrejurări de forță majoră care apar după data notificării atribuțiilor sau după data când Contractul intră în vigoare.

**Art.30.** Pentru a putea invoca forța majoră, *Contractorul* sau *Autoritatea Contractantă* trebuie să dovedească faptul că a fost în imposibilitatea de a efectua operațiunile relevante, în limitele perioadelor prevăzute, din cauza unor împrejurări neobișnuite, care n-au depins de voința sa, ale căror consecințe, cu toată atenția deosebită pe care a acordat-o, nu le-a putut evita. Forța majoră nu include nici un eveniment generat din neglijență sau din acțiunea intenționată a unei părți la acest contract. De asemenea, forța majoră nu include insuficiența fondurilor sau neefectuarea oricăror plăți cerute prin prezentul Contract.

**Art.31.** Partea afectată de un eveniment de forță majoră are obligația să ia toate măsurile pentru a înlătura inabilitatea sa de a-și îndeplini obligațiile din Contract, cu minimum de întârziere.

**Art.32.** Dacă vreo parte contractantă consideră că au apărut circumstanțe de forță majoră care pot afecta efectuarea obligațiilor sale, ea trebuie să anunțe în max. 10 zile lucrătoare cealaltă parte, dând detalii asupra naturii, duratei probabile a efectului posibil al circumstanțelor. Dacă nu se convine altfel, *Contractorul* are obligația de a continua să-și îndeplinească obligațiile în cadrul Contractului şi de a căuta toate mijloacele alternative pentru realizarea obligațiilor sale care nu sunt împiedicate de evenimentul de forță majoră. *Contractorul* nu poate pune în funcțiune mijloacele alternative decât cu acordul scris al *Autorității Contractante* pentru a se proceda în acest fel.

**Art.33.** Pe durata incapacității de a-și îndeplini serviciile, ca urmare a unui caz de forță majoră, *Contractorul* are dreptul să i se ramburseze numai acele cheltuieli pe care le-a efectuat în mod rezonabil și necesar în perioada respectivă, precum cheltuielile efectuate pentru reluarea activităților după terminarea perioadei de întrerupere. Părțile se vor consulta reciproc cu privire la acceptarea măsurilor corespunzătoare ce urmează a fi luate în aceste circumstanțe.

**Art.34.** Dacă un caz de forță majoră se produce și continuă pe o perioadă de 90 de zile, atunci fiecare parte este îndreptățită să dea celeilalte părți un preaviz de 30 de zile, în vederea rezilierii Contractului. În consecință, părțile sunt exonerate de execuția ulterioară a Contractului.

# **XII. LITIGII**

**Art.35.** Litigiile de orice fel decurgând din executarea prezentului Contract se soluţionează pe cale amiabilă în termen de 15 zile calendaristice de la apariţie, iar în caz contrar sunt de competenţa instanţei judecătoreşti de drept comun. În cazul în care este necesară intervenţia unor instanţe, se va apela la instanţele teritoriale din zona *Autorităţii Contractante*.

# **XIII. DISPOZIŢII FINALE**

**Art.36.** Următoarele anexe fac parte integrantă din Contract:

1. Anexa I – DEVIZ ANTECALCUL;
2. Anexa II – PLAN DE REALIZARE A PROIECTULUI.

Prezentul contract s-a încheiat în două exemplare, cu paginile numerotate, toate având valoare de original, conţinând \_\_\_\_\_ file (inclusiv anexele), un exemplar pentru *Autoritatea Contractantă*, un exemplar pentru *Contractor*.

|  |  |
| --- | --- |
| **Director de proiect****Nume, prenume****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **Rector UTCN****Prof. dr. ing. Vasile ŢOPA****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****Director economic** **Ec. Adriana OCHIŞ****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****Director DMCDI****Conf. dr. ing. Ovidiu Nemes****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****Biroul Juridic****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

|  |  |
| --- | --- |
| **AUTORITATE CONTRACTANTĂ** | **Anexa I la Contractul de finanţare nr.\_\_\_\_\_** |
| **Universitatea Tehnicǎ din Cluj-Napoca** | **Cod proiect\_\_\_\_\_\_\_\_\_\_** |
|  |  |
| **Se aprobǎ,****Rector UTCN****Prof. dr. ing. Vasile ŢOPA**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |

**DEVIZ ANTECALCUL**

Denumirea proiectului:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***(RON)***

|  |  |  |  |  |
| --- | --- | --- | --- | --- |
| **Nr.****Crt.** | **Denumire capitol buget** | ***Total*** ***Faza 1+Faza 2*** | ***Faza 1******(01.07.2017-31.12.2017)*** | ***Faza 2******(01.01.2018-30.06.2018)*** |
|  | **Cheltuieli de deplasare***(participarea**în ţarǎ și în strǎinǎtate la stagii de documentare sau cercetare, participǎri la manifestǎri ştiinţifice din domeniul proiectului, etc.)* |  |  |  |
|  | **Cheltuieli de logistică***(materiale, obiecte de micǎ valoare, diseminare,informare-documentare, servicii executate de terţi, etc.)* |  |  |  |
| **TOTAL** |  |  |  |

|  |  |
| --- | --- |
| Director de proiect,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Director economic,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Anexa II la Contractul de finanţare nr.\_\_\_**

**PLAN DE REALIZARE A PROIECTULUI**

Denumirea proiectului:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| **An** | **Etape / Denumirea activitǎţii** | **Categoria de activitate \*)** | **Data de finalizare a etapei** | **Necesar resurse financiare\*\*)** | **Rezultate aşteptate** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

\*) Se vor nominaliza obligatoriu categoriile de activitǎţi, după cum urmează:

1. cercetare fundamentală,

2. cercetare industrială,

3. dezvoltare experimentală,

4. studii de fezabilitate tehnică,

5. activitǎţi de inovare,

6. activitǎţi suport.

\*\*) Totalul fondurilor necesare pentru a asigura resursele materiale.

|  |  |
| --- | --- |
| **Rector UTCN****Prof. dr. ing. Vasile ŢOPA,** |  **Director de proiect,**  |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  |  **\_\_\_\_\_\_\_\_\_\_\_\_\_\_\_\_\_\_\_\_**  |
|  |  |